techiaith/cofnodycynulliad_en-cy huggingface dataset:
English: I'd certainly be happy, Deputy Presiding Officer, to take up the case of the constituent that the Member has referred to and perhaps that's something we can discuss following this question today. But on the wider issue, I'm not convinced that the universities need to be more accommodating; they simply need to be fair. They simply need to be fair, and they need to ensure that the way in which they recruit students from across the whole of the United Kingdom and elsewhere is done on the basis of fairness and ability, and not on the basis of a prejudice that appears to be working against the vast majority of people in the United Kingdom. The admission figures are well known. The analysis of those figures is well understood. It is consistent, it happens year-on-year-on-year; it is not an accident. It is a consequence of the way in which these matters operate. It must and has to change.
Welsh: Buaswn yn sicr yn hapus, Dirprwy Lywydd, i fynd i'r afael ag achos yr etholwr y cyfeiriodd yr Aelod ato, ac efallai fod hynny'n rhywbeth y gallwn ei drafod yn dilyn y cwestiwn hwn heddiw. Ond o ran y mater ehangach, nid wyf yn argyhoeddedig fod angen i'r prifysgolion fod yn fwy hyblyg; nid oes ond angen iddynt fod yn deg. Nid oes ond angen iddynt fod yn deg, ac mae angen iddynt sicrhau bod y ffordd y maent yn recriwtio myfyrwyr o bob rhan o'r Deyrnas Unedig a mannau eraill yn seiliedig ar degwch a gallu, ac nid ar sail rhagfarn sydd i'w gweld yn gweithio yn erbyn mwyafrif helaeth y bobl yn y Deyrnas Unedig. Mae'r ffigurau derbyn yn hysbys iawn. Mae'r dadansoddiad o'r ffigurau hynny wedi ei ddeall yn dda. Mae'n gyson, mae'n digwydd flwyddyn ar ôl blwyddyn; nid damwain mohono. Mae'n deillio o'r ffordd y mae'r materion hyn yn gweithredu. Mae angen ac mae'n rhaid i hynny newid.
English: Do you know, I feel sometimes we really need to get beyond this obsessing with Oxbridge as well? There are other excellent institutions - the Russell Group and others as well - that we really should be encouraging our young people to aspire to, and not just within the UK as well. We need to look beyond that in terms of broadening our young people's horizons and look at Harvard, Yale, the Sorbonne and others. Why shouldn't we? It was a recommendation actually in the Diamond review that the Welsh Government extends the student support package beyond the UK. It was actually in the Plaid Cymru manifesto as well. Are you going to cheer that too? Well, never mind. [Laughter.] Certainly, that's something we should be encouraging. The Government, in fairness, said that they accepted that recommendation and that they would be developing a pilot. So, I'm just wondering whether the Minister's in a position to give us an update as to where you are with developing such a pilot.
Welsh: Wyddoch chi, rwy'n teimlo weithiau fod angen inni roi'r gorau i'r obsesiwn gyda Rhydychen a Chaergrawnt hefyd? Mae sefydliadau ardderchog eraill - Grŵp Russell ac eraill hefyd - y dylem annog ein pobl ifanc i anelu atynt, ac nid yn y DU yn unig ychwaith. Mae angen inni edrych y tu hwnt i hynny o ran ehangu gorwelion ein pobl ifanc i ystyried Harvard, Yale, y Sorbonne ac eraill. Pam na ddylem wneud hynny? Mewn gwirionedd, un o argymhellion adolygiad Diamond oedd y dylai Llywodraeth Cymru ymestyn y pecyn cymorth i fyfyrwyr y tu hwnt i'r DU. Roedd hynny ym maniffesto Plaid Cymru hefyd. A ydych yn mynd i gymeradwyo hynny hefyd? Wel, dim ots. [Chwerthin.] Yn sicr, mae hynny'n rhywbeth y dylem ei annog. Dywedodd y Llywodraeth, a bod yn deg, eu bod wedi derbyn yr argymhelliad hwnnw ac y byddent yn datblygu cynllun peilot. Felly, tybed a yw'r Gweinidog mewn sefyllfa i roi'r wybodaeth ddiweddaraf inni ynglŷn â ble rydych arni gyda'r gwaith o ddatblygu cynllun peilot o'r fath.
English: I hope the Member isn't criticising me for attempting to answer the question that was asked on this occasion. But I accept that he might see it as a very rare event. I accept the point that he makes and I don't dismiss it. I think it's a perfectly valid and fair point. In terms of what we're seeking to do at the moment, our work is being tunnelled through the Seren network. I'd be quite happy to write to Members on all sides of the Chamber actually outlining what is happening with Seren at the moment. I think it's been a great success. I've spoken at a number of Seren events, including their national conference last year, and I have to say that I have rarely spoken to such a large group of enthusiastic and motivated young people who are all anxious to receive the help and support that Seren provides, and then to succeed in whatever their chosen field or chosen approach is. I will say to the Member that a number of students I have spoken to have not simply been concerned with going to the Oxbridge colleges, but a number of them have applied to - and I know at least two have succeeded in winning places - the Ivy League universities as well.
Welsh: Rwy'n gobeithio nad yw'r Aelod yn fy meirniadu am geisio ateb y cwestiwn a ofynnwyd ar yr achlysur hwn. Ond rwy'n derbyn y gallai ei weld fel digwyddiad prin iawn. Rwy'n derbyn y pwynt y mae'n ei wneud ac nid wyf yn ei wrthod. Rwy'n credu ei fod yn bwynt hollol ddilys a theg. O ran yr hyn rydym yn ceisio ei wneud ar hyn o bryd, mae ein gwaith yn cael ei dwnelu drwy'r Rhwydwaith Seren. Buaswn yn hapus iawn i ysgrifennu at yr Aelodau ar bob ochr i'r Siambr yn amlinellu'r hyn sy'n digwydd gyda Seren ar hyn o bryd. Rwy'n credu ei fod wedi bod yn llwyddiant mawr. Rwyf wedi siarad mewn nifer o ddigwyddiadau Seren, gan gynnwys eu cynhadledd genedlaethol y llynedd, ac mae'n rhaid i mi ddweud mai anaml rwyf wedi siarad â grŵp mor fawr o bobl ifanc brwdfrydig a llawn ysgogiad sy'n awyddus i gael y cymorth a'r gefnogaeth y mae Seren yn eu darparu, ac yna i lwyddo ym mha faes bynnag neu ba fodd bynnag y maent yn ei ddewis. Rwyf am ddweud wrth yr Aelod bod nifer o fyfyrwyr rwyf wedi siarad â hwy, yn ogystal ag ystyried mynd i brifysgolion Rhydychen a Chaergrawnt, wedi gwneud cais am le - a gwn fod o leiaf ddau ohonynt wedi llwyddo i gael lle - ym mhrifysgolion yr Ivy League hefyd.
English: The next item on the agenda is the 90-second statements and the first 90-second statement today is Darren Millar.
Welsh: Yr eitem nesaf ar yr agenda yw'r datganiadau 90 eiliad a'r datganiad 90 eiliad cyntaf heddiw yw Darren Millar.
English: Item 5 on our agenda is a debate a Member's legislative proposal and I call on Simon Thomas to move the motion.
Welsh: Eitem 5 ar ein hagenda yw dadl ar gynnig deddfwriaethol gan Aelod a galwaf ar Simon Thomas i gynnig y cynnig.
English: Thank you, Deputy Presiding Officer. This legislative proposal, which I hope the Assembly will support today is for a Bill to amend the planning system so that there's a presumption against planning permission for hydraulic fracturing or fracking. This is aimed to protect public health, the environment and the landscape of Wales.
Welsh: Diolch, Dirprwy Lywydd. Mae'r cynnig deddfwriaethol rwy'n gobeithio y bydd y Cynulliad yn ei gefnogi heddiw yn galw am Fil i ddiwygio'r system gynllunio fel bod yna ragdybiaeth yn erbyn caniatâd cynllunio ar gyfer hollti hydrolig neu ffracio. Diben hwn yw diogelu iechyd y cyhoedd, yr amgylchedd a thirwedd Cymru.
English: The situation at the moment, following a Plaid Cymru motion tabled in February 2015 is that the Welsh Government has in place a moratorium against planning for fracking. Many argue that this position is open to legal challenge, but that, in any case, will soon change, because under the Wales Act 2017, both the National Assembly and the Welsh Ministers will soon have powers in relation to petroleum. Importantly, petroleum is defined in section 1 of the Petroleum Act 1998 to include natural gas existing in its natural condition in strata', such as shale gas, which is extracted through fracking. The current, unsatisfactory position, however, is underlined by the fact that test drilling is still happening. A planning application to test drill for shale gas near Pontrhydyfen, near Port Talbot, was granted by Natural Resources Wales back in January 2016. We - . Sorry, Mike Hedges. I'll give way.
Welsh: Y sefyllfa ar hyn o bryd, yn dilyn cynnig a gyflwynwyd gan Blaid Cymru ym mis Chwefror 2015, yw bod Llywodraeth Cymru wedi sefydlu moratoriwm yn erbyn cynllunio ar gyfer ffracio. Mae llawer yn dadlau bod y sefyllfa hon yn agored i her gyfreithiol ond bydd hynny'n newid yn fuan beth bynnag, oherwydd o dan Ddeddf Cymru 2017, bydd gan y Cynulliad Cenedlaethol a Gweinidogion Cymru bwerau mewn perthynas â phetrolewm. Yn bwysig, mae petrolewm wedi'i ddiffinio yn adran 1 o Ddeddf Petrolewm 1998 i gynnwys nwy naturiol sydd yn ei gyflwr naturiol mewn strata, megis nwy siâl, a gaiff ei echdynnu drwy ffracio. Mae'r sefyllfa anfoddhaol sydd gennym ar hyn o bryd, fodd bynnag, wedi ei thanlinellu gan y ffaith bod drilio prawf yn parhau i ddigwydd. Cafodd cais cynllunio i ddrilio prawf am nwy siâl ger Pont-rhyd-y-fen, ger Port Talbot, ei gymeradwyo gan Cyfoeth Naturiol Cymru yn ôl ym mis Ionawr 2016. Rydym - . Mae'n ddrwg gennyf, Mike Hedges. Rwy'n fodlon ildio.
English: Isn't it more important, to start with, to ban the test drilling? Because people aren't test drilling because they're bored or looking for something to do; they're test drilling because at some stage in the future, they think they're going to be able to frack.
Welsh: Onid yw'n bwysicach, i ddechrau, i wahardd drilio prawf? Oherwydd nid yw pobl yn drilio prawf oherwydd eu bod wedi diflasu neu'n chwilio am rywbeth i'w wneud; maent yn drilio prawf oherwydd eu bod yn credu y byddant yn gallu ffracio ar ryw adeg yn y dyfodol.
English: Can I commend the Member for actually bringing forward this debate on this legislative proposal? Would he note that in the US where, on a state-by-state basis, they looked at this technology, the ones that allowed it to develop into something of a bonanza actually had to reduce and diminish their environmental legislation to make it happen? They actually stripped away protections to make it happen, and that had an impact on public health too.
Welsh: A gaf fi ganmol yr Aelod am gyflwyno'r ddadl hon ar y cynnig deddfwriaethol hwn? Yn yr Unol Daleithiau lle'r roeddent yn edrych ar y dechnoleg hon fesul talaith, a fuasai'n nodi bod y rhai a ganiataodd iddo ddatblygu i fod yn ffyniant wedi gorfod lleihau a chyfyngu ar eu deddfwriaeth amgylcheddol er mwyn gwneud i hynny ddigwydd? Cawsant wared ar amddiffyniadau i wneud i hynny ddigwydd mewn gwirionedd, a chafodd hynny effaith ar iechyd y cyhoedd hefyd.
English: In accordance with Standing Order 12.23 (iii), I haven't selected the amendment tabled to the motion. David Melding.
Welsh: Yn unol â Rheol Sefydlog 12.23 (iii), nid wyf wedi dethol y gwelliant a gyflwynwyd i'r cynnig. David Melding.
English: [Continues.] - full rigour to those claims. I'll give way.
Welsh: [Yn parhau.] - yn drylwyr ar yr honiadau hynny. Rwy'n fodlon ildio.
English: I thank the Member for taking an intervention. I understand the evidence base you're asking for, but there's also a problem that there's no evidence base to actually support - to analyse the impacts upon the environment. That's what we need. We need to look at the impacts on the environment and, unfortunately, we have yet to get that, so we haven't got it for, but we also haven't got the problems shown either.
Welsh: Diolch i'r Aelod am dderbyn ymyriad. Rwy'n deall y sylfaen dystiolaeth rydych yn gofyn amdani, ond mae hefyd yn broblem nad oes unrhyw sylfaen dystiolaeth i gefnogi - i ddadansoddi'r effeithiau ar yr amgylchedd. Dyna beth rydym ei angen. Mae angen i ni edrych ar yr effeithiau ar yr amgylchedd, ac yn anffodus, nid ydym wedi cyrraedd y fan honno eto, felly nid oes gennym hynny, ond nid oes gennym y problemau a ddangoswyd chwaith.
English: I think we should advance in a way that is fair to all technologies, basically. So, I think that's what we need to remember when we're looking at developing energy sources, that we use the same criteria. I think one of the big issues that fracking would have to face is whether it can be reconciled at all with our wider strategic objectives, especially in the well-being of future generations Act. Now that, I do accept, is a very material point. I also accept that the application of this technology in Britain may have been exaggerated. I think, in general, it is more feasible in areas that are away from population and of a wider area. We are talking about fairly constrained sites, so those are big, big factors. So, I'm happy to note this and to look forward to a full and proper evidence-based approach from the Welsh Government and this Assembly. I suspect the people of Wales would expect - would require, anyway - great reassurance if this sort of technology is going to be used on any scale whatsoever.
Welsh: Rwy'n credu y dylem symud ymlaen mewn ffordd sy'n deg i bob technoleg, yn y bôn. Felly, rwy'n credu mai dyna beth sydd angen i ni ei gofio pan fyddwn yn edrych ar ddatblygu ffynonellau ynni, ein bod yn defnyddio'r un meini prawf. Rwy'n credu mai un o'r cwestiynau mawr y buasai'n rhaid i ffracio ei wynebu yw pa un a ellir ei gysoni o gwbl â'n hamcanion strategol ehangach, yn enwedig yn Neddf llesiant cenedlaethau'r dyfodol. Nawr, rwy'n derbyn bod hwnnw'n bwynt perthnasol iawn. Rwyf hefyd yn derbyn y gallai'r modd y gwnaed defnydd o'r dechnoleg hon ym Mhrydain fod wedi ei or-ddweud. Rwy'n credu, yn gyffredinol, ei fod yn fwy dichonadwy mewn ardaloedd sy'n bell o'r boblogaeth ac mewn ardal ehangach. Rydym yn siarad am safleoedd gweddol gyfyngedig, felly mae'r rheini'n ffactorau mawr iawn. Felly, rwy'n falch o nodi hyn ac yn edrych ymlaen at ddull llawn a phriodol sy'n seiliedig ar dystiolaeth gan Lywodraeth Cymru a'r Cynulliad hwn. Rwy'n amau y buasai pobl Cymru yn disgwyl - neu angen, beth bynnag - llawer o sicrwydd pe bai'r math hwn o dechnoleg yn cael ei defnyddio ar unrhyw raddfa o gwbl.
English: I support Simon Thomas's Bill for all the reasons that have already been outlined on environmental grounds, and we need to be moving away from fossil fuels and on to renewables. There's one aspect I'd like to interrogate Simon Thomas on, which is how we fulfil our global responsibilities in the Well-being of Future Generations (Wales) Act 2015. Because we have to bear in mind that Centrica, which is the largest energy supplier in the UK, has already invested £40 million in a 25 per cent stake in the Bowland exploration licence. So, how would you frame your legislation to ensure that people were aware that, although they thought we were in a frack-free country, if we simply import it from another energy supplier who is fracking over the border or somewhere else, we are simply burning up the carbon that we should be endeavouring to save? Therefore, I think that this is a particularly important point. I'm concerned that Centrica says one thing and does another. Because it claims to be a world leader in new technologies and cleaning up the world, but, actually, it is one of the largest donors to something called the Texas Public Policy Foundation, which sounds very cuddly but is a climate-denying fossil fuel lobby. So, therefore, I wondered if you would be able to address that in your response.
Welsh: Rwy'n cefnogi Bil Simon Thomas am yr holl resymau sydd eisoes wedi'u hamlinellu ar sail amgylcheddol, ac mae angen i ni symud oddi wrth y tanwyddau ffosil ac at ynni adnewyddadwy. Mae yna un agwedd yr hoffwn holi Simon Thomas yn ei chylch, sef sut rydym yn cyflawni ein cyfrifoldebau byd-eang yn Neddf Llesiant Cenedlaethau'r Dyfodol (Cymru) 2015. Oherwydd mae'n rhaid i ni gadw mewn cof fod Centrica, sef y cyflenwr ynni mwyaf yn y DU, eisoes wedi buddsoddi £40 miliwn mewn cyfran 25 y cant o drwydded fforio Bowland. Felly, sut y buasech yn fframio eich deddfwriaeth i sicrhau bod pobl yn ymwybodol, er eu bod yn credu ein bod mewn gwlad lle nad oes ffracio'n digwydd, os ydym yn ei fewnforio gan gyflenwr ynni arall sy'n ffracio dros y ffin neu yn rhywle arall, ein bod yn llosgi'r carbon y dylem fod yn ymdrechu i'w arbed? Felly, credaf fod hwn yn bwynt arbennig o bwysig. Rwy'n pryderu bod Centrica yn dweud un peth ac yn gwneud rhywbeth arall. Oherwydd mae'n honni ei fod yn arweinydd byd o ran technolegau newydd a glanhau'r byd, ond mewn gwirionedd, mae'n un o'r rhoddwyr mwyaf i rywbeth a elwir yn Texas Public Policy Foundation, sy'n swnio'n ddiniwed iawn, ond lobi tanwydd ffosil ydyw sy'n gwadu newid yn yr hinsawdd. Felly, roeddwn yn meddwl tybed a fuasech yn gallu mynd i'r afael â hynny yn eich ymateb.
English: The proposal is to note the motion. Does any Member object? [Objection.] I will defer voting under this item until voting time.
Welsh: Y cwestiwn yw: a ddylid nodi'r cynnig? A oes unrhyw Aelod yn gwrthwynebu? [Gwrthwynebiad.] Gohiriaf y bleidlais ar yr eitem yma tan y cyfnod pleidleisio, felly.
English: The next item is a debate on the Equality, Local Government and Communities Committee on Communities First, and I call on the committee Chair to move the motion - John Griffiths.
Welsh: Yr eitem nesaf yw'r ddadl ar adroddiad y Pwyllgor Cydraddoldeb, Llywodraeth Leol a Chymunedau ar Cymunedau yn Gyntaf. Rydw i'n galw Cadeirydd y pwyllgor i wneud y cynnig - John Griffiths.
English: I call on John Griffiths to reply to the debate.
Welsh: Galwaf ar John Griffiths i ymateb i'r ddadl.
English: The proposal is to note the committee's report. Does any Member object? Therefore, the motion is agreed in accordance with Standing Order 12.36.
Welsh: Y cwestiwn yw: a ddylid nodi adroddiad y pwyllgor? A oes unrhyw Aelod yn gwrthwynebu? Felly, derbynnir y cynnig o dan Reol Sefydlog 12.36.
English: The next item is the Welsh Conservatives' debate on a tourism tax, and I call on Nick Ramsay to move the motion. Nick Ramsay.
Welsh: Yr eitem nesaf felly yw dadl y Ceidwadwyr Cymreig ar y dreth dwristiaeth, ac rwy'n galw ar Nick Ramsay i wneud y cynnig. Nick Ramsay.
English: I'm grateful to the Member for giving way. Can he tell me what his fiscal vision for Wales is?
Welsh: Rwy'n ddiolchgar i'r Aelod am ildio. A allai ddweud wrthyf beth yw ei weledigaeth gyllidol ar gyfer Cymru?
English: And there we have it. Plaid Cymru Members will do anything to distract from talking about a tourism tax. Fiscal vision for Wales, landfill tax - you'll talk about anything, but you don't want to talk about this. Now, to be fair to the Member - not the Member who intervened, but Adam Price - he was more than happy to talk about and endorse a tourism tax in the draft budget statement only a couple of weeks ago, until he was silenced by other Members of his group who clearly think it's a daft idea. Now, there are two options here. Either Plaid Cymru are happy with a tourism tax [Interruption.] Dai Lloyd, I'm not sure which side of the fence you're sitting on this one, whether you're on the Adam Price side or the other side of your group. Either Plaid Cymru are happy with a tourism tax or they are not. I suspect the truth of the matter, as is quite clear, is that it depends who you speak to in the Party of Wales. There have certainly been different noises coming from different quarters over the last couple of weeks. [Interruption.] Anyway, you may chunter. I think the people of Wales deserve to know where the Party of Wales stands on this issue, and we look forward to hearing what you have to say about a tourism tax when you contribute, as I imagine you will later.
Welsh: A dyna ni. Fe wnaiff Aelodau Plaid Cymru unrhyw beth i dynnu sylw oddi ar siarad am dreth dwristiaeth. Gweledigaeth gyllidol ar gyfer Cymru, treth tirlenwi - fe siaradwch am unrhyw beth, ond nid ydych eisiau siarad am hyn. Nawr, i fod yn deg â'r Aelod - nid yr Aelod a wnaeth yr ymyriad, ond Adam Price - roedd yn fwy na pharod i drafod a chymeradwyo treth dwristiaeth yn y datganiad ar y gyllideb ddrafft ychydig wythnosau'n ôl yn unig, hyd nes iddo gael ei dawelu gan aelodau eraill o'i grŵp sy'n amlwg yn meddwl ei fod yn syniad hurt. Erbyn hyn, mae yna ddau ddewis yma. Mae Plaid Cymru naill ai'n fodlon â threth dwristiaeth - [Torri ar draws.] Dai Lloyd, nid wyf yn siwr ar ba ochr i'r ffens rydych chi'n eistedd ar hyn, pa un a ydych ar ochr Adam Price neu ochr arall eich grŵp. Mae Plaid Cymru naill ai'n fodlon â threth dwristiaeth neu fel arall. Rwy'n amau mai'r gwir amdani, fel sy'n eithaf amlwg, yw ei fod yn dibynnu ar bwy y siaradwch ym Mhlaid Cymru. Yn sicr cafwyd synau gwahanol o wahanol barthau dros yr ychydig wythnosau diwethaf. [Torri ar draws.] Beth bynnag, gallwch rwgnach. Rwy'n meddwl bod pobl Cymru'n haeddu cael gwybod ble mae Plaid Cymru'n sefyll ar y mater hwn, ac edrychwn ymlaen at glywed beth fydd gennych i'w ddweud am dreth dwristiaeth pan fyddwch yn cyfrannu, fel rwy'n dychmygu y byddwch yn ei wneud yn nes ymlaen.
English: If you're serious about supporting the tourism industry in Wales, there's one easy way that your party could do that. We're talking about taxation - what about value added tax? What about VAT? What about reducing VAT? You could do that in a matter of weeks in the budget, if you're serious about supporting the tourism industry.
Welsh: Os ydych o ddifrif am gefnogi'r diwydiant twristiaeth yng Nghymru, mae un ffordd hawdd y gallai eich plaid wneud hynny. Rydym yn sôn am drethiant - beth am dreth ar werth? Beth am TAW? Beth am leihau TAW? Gallech wneud hynny mewn mater o wythnosau yn y gyllideb, os ydych o ddifrif am gefnogi'r diwydiant twristiaeth.
English: We've had value added tax, we've had plastics tax - once again, the party opposite wants to talk about any tax but will not talk about the tourism tax. I haven't even heard it mentioned yet. But, as I say, I look forward to your contribution later. So much for a welcome in the hillside. Will the introduction of a tourism tax send the right message of welcome to visitors? We don't feel it will. No, we fear that it will send the opposite message, and it sends the message to businesses that the Welsh Government is determined to squeeze our small businesses as much as it can by implementing a tax such as this. I very much hope that this tax will not go forward and will not be implemented. There is still time for the Welsh Government to look again and reconsider this. In that light, I urge Members to support this motion and send a clear statement to our tourist industry today that we are on your side and we want to continue to work with you to create a Wales that is open, accessible and affordable to all.
Welsh: Rydym wedi cael treth ar werth, rydym wedi cael treth ar blastigau - unwaith eto, mae'r blaid gyferbyn yn awyddus i siarad am unrhyw dreth, ond nid yw am siarad am y dreth dwristiaeth. Nid wyf wedi ei chlywed yn cael ei chrybwyll eto hyd yn oed. Ond fel y dywedais, edrychaf ymlaen at eich cyfraniad yn nes ymlaen. Felly naw wfft i groeso i wlad y bryniau. A fydd cyflwyno treth dwristiaeth yn anfon y neges gywir o groeso i ymwelwyr? Nid ydym yn teimlo y bydd. Na, rydym yn ofni y bydd yn anfon y neges groes i hynny, ac mae'n anfon neges i fusnesau fod Llywodraeth Cymru yn benderfynol o wasgu ein busnesau bach cymaint ag y gall drwy weithredu treth fel hon. Rwy'n gobeithio'n fawr na fydd y dreth hon yn mynd yn ei blaen ac na chaiff ei gweithredu. Mae amser o hyd i Lywodraeth Cymru edrych eto ar hyn ac ailystyried. Yng ngoleuni hynny, rwy'n annog yr Aelodau i gefnogi'r cynnig hwn ac anfon datganiad clir i'n diwydiant twristiaeth heddiw ein bod ar eich ochr, ac rydym am barhau i weithio gyda chi i greu Cymru sy'n agored, yn hygyrch ac yn fforddiadwy i bawb.
English: Thank you very much. I have selected the two amendments to the motion. If amendment 1 is agreed, amendment 2 will be deselected. Can I ask the Cabinet Secretary for Finance and Local Government to move formally amendment 1, tabled in the name of Jane Hutt?
Welsh: Diolch yn fawr iawn. Rwyf wedi dethol y ddau welliant i'r cynnig. Os derbynnir gwelliant 1, bydd gwelliant 2 yn cael ei ddad-ddethol. A gaf fi ofyn i Ysgrifennydd y Cabinet dros Gyllid a Llywodraeth Leol gynnig gwelliant 1, a gyflwynwyd yn enw Jane Hutt, yn ffurfiol?